Fédération luxembourgeoise des pêcheurs sportifs

D'Fédération luxembourgeoise des pêcheurs sportifs, gekierzt FLPS, ass den nationale Verband vun de Sportfëscherveräiner zu Lëtzebuerg.

D'FLPS ass 1926 gegrënnt an de 5. Oktober 2006 am Handelsregëster als ASBL registréiert ginnAm Handelsregëster (lbr.lu) ënner der Nummer F5699 agedroen.

Se huet hire Sëtz zu Izeg an ass Member vum COSL an der Confédération internationale de la pêche sportive (CIPS).

 Geschicht 
D'Fédération luxembourgeoise des pêcheurs sportifs gouf den 29. August 1926 zu Gréiwemaacher an d'Liewe geruff. Membere vum Grënnungskommitee waren: Nicolas Streng, Gréiwemaacher, Garagiste (President); Henri Liesenbein, Bouneweg, Fabrikant (Vizepresident); Antoine Braun, Gréiwemaacher, Proprietär vun enger Dréckerei (Sekretär); Michel Bourkel, Biereng, Comptabel (Member); Michel Faber, Schlässer, Bouneweg (Member); Metty Weber, Diddeleng, Beamten op der Schmelz (Member); Guillaume Jager, Gréiwemaacher, Schoulmeeschter (Member); Philippe Schmitt, Gréiwemaacher, Geschäftsmann (Member); Jos Wolter, Diddeleng, Geschäftsagent (Member).

An der Kommiteessitzung vum 29. Dezember 1926 ass dëst Grënnungsgremium duerch en definitive Kommitee ersat ginn, deem säi President de Guillaume Jager gouf.Christen 2001, S. 10.

Vun 1938 un huet d'Federatioun eng eegen Zäitschrëft, De Lëtzeburger Sportfëscher, erausginn.De Lëtzeburger Sportfëscher: Organ vum Landesverband Lëtzeburger Sportfëscher. BNL Éischt Redakteren dovu waren de Charles Arnold (1938-1956), duerno de Jos Hoffmann (1956-1959) an de Jos Braun (1959-1977).Braun, J., 1991. Über Angler und Fische. Luxemburger Wort 1991, No 119 (25. Mai), S. 23. Vun 1985 bis 2003 (Nr. 2) ass si ënner dem Titel Fëscher a JéerFëscher a Jéer: périodique des chasseurs, des pêcheurs et autres amis de la nature. BNL. erauskomm, duerno als Fëscher, Jeeër an Hondsfrënn.Fëscher, Jeeër an Hondsfrënn: organe périodique de la FHCL, Fédération Saint-Hubert des chasseurs du Grand-Duché de Luxembourg, de la FLPS, Fédération luxembourgeoise des pêcheurs sportifs et de l'UCH, Union cynologique St-Hubert. BNL

 Organisatioun 
De President vun der FLPS ass zënter 2023 de Serge Petro.

 Fréier Presidenten 

 1926 - 1926: Nicolas Streng
 1926 - 1927: Guillaume Jager
 1927 - 1927: Philippe Schmitt
 1927 - 1935: Metty Jeitz
 1935 - 1951: François Fixmer
 1952 - 1965: Paul Elvinger
 1966 - 1990: Frinn Zürn
 1990 - 2010: Gusty Graas
 2010 - ????: Jos Scheuer

 Membere vun der FLPS 

 ALBES Iechternach
 Amicale ses pêcheurs Mamerdall Kopstal-Bridel
 Baachforell
 Bartrenger Fëscherclub
 Betebuerger Fëscherclub
 Club Saumon Luxembourg
 Déi vun der Aalbaach Munnerëf
 FC Bascharage 2020
 Felener Fëscherkollegen 1992
 Fëscherclub De Barw Gilsdref
 Fëscher-Club Miersch
 Fescherclub Rouspert Goodyear
 Fescherclub Schlei
 Fëscherclub Waarken
 Fëscherfrënn Eischdall Stengefort
 Fëscherfrënn Misärsbréck
 Fëscherfrënn Näerzéng
 Fëscherfrënn Stengefort 2010
 Fëscherfrënn Téiténg
 Fëscherfrënn van der Our Léiler
 Fëscherkollegen 2000 Ueschdrëf
 Fëscherkollegen Préizerdaul 77
 Fëscherveräin Waasserbëlleg
 Fly Fishing Club Luxembourg
 Fräizäit-Fëscher Betebuerg
 Goodyear Fëscherclub
 La perche Stesel
 Les amis de la pêche
 Les pêcheurs de l'écluse
 Mieresfëscher – Club d'Makréil aus dem Minett
 Muselfrënn Schwéidsbéng
 Pêcheurs ardennais
 Rousperter Fëscherclub
 Sportfëscher den Hiecht Zolwer-Bieles
 Sportfëscher Eech-Pafendall 2000
 Sportfëscher Luerenzwëller
 Sportfëscher Nidderkäerjhéng
 Sportfëscher Nidderkuer
 Sportfëscher Op de Blenkert Weimeschkiirch
 Sportfëscher Péiténg
 Sportfëscher Syrdall Wecker
 Sportfëscherclub Kënzeg
 Sportfëscherveräin de Steebarw
 Sportfëscherveräin Diddeléng
 Sportfëscherveräin Ettelbréck
 Sportfëscherveräin Hengescht
 Sportfëscherveräin Hollerech
 Sportfëscherveräin Kirchbierg
 Sportfëscherveräin Mäertert
 Sportfëscherveräin Rëmerschen
 Sportfëscherveräin Routa Mutfert-Méidéng
 Sportfëscherveräin Stadbriedemes
 Sportfëscherveräin Wuermeldéng
 Veiner Spatzminn
 Welleschter Sportfëscherveräin

 Literatur 
 Christen, P., 2001. Historik des Luxemburger Sportfischerverbandes. In: Fëscher a Jéer, Jg. 2001, Nr. 1, S. 9-14. PDF

 Um Spaweck 
 Websäit vun der Fédération luxembourgeoise des pêcheurs sportifs 

Kategorie:Sportfëschen
Pecheurs
Federation luxembourgeoise des pecheurs sportifs